নাশকতার ৯ মামলায় বিএনপির ছাত্রবিষয়ক সম্পাদক শহীদ উদ্দিন চৌধুরী এ্যানির জামিন আবেদন নামঞ্জুর করেছেন আদালত। ঢাকা মহানগর দায়রা জজ কামরুল হোসেন মোল্লা আজ সোমবার সকালে শুনানি শেষে এ আদেশ দেন। এর আগে তার আইনজীবী জয়নাল আবেদীন মেজবাহ রাজধানী পল্টনের সাত মামলা, মতিঝিলে এক মামলা ও সূত্রাপুরের এক মামলায় তার জামিন আবেদন করেন। ২০১৫ সালে পল্টন থানায় নাশকতার অভিযোগে সাত মামলা, একই বছর মতিঝিল থানার এক মামলা দায়ের করা হয়। ২০১৩ সালে সূত্রাপুর থানায় একই অভিযোগে অপর একটি মামলা করা হয়।